GiliGold/VAD_KnessetCorpus huggingface dataset:
מיכל וונש: ההנגשה של המידע והמענה, אדוני היושב ראש, המייל הזה חייב להיות טלפון.
מיכל וונש: זה חייב להיות מענה טלפוני אדוני יושב הראש.
מיכל וונש: אתה חייב להבין, אני רק רוצה לומר, המייל הזה - - -
דוד ביטן: יש אלפי פניות.
מיכל וונש: לכן אני חושבת שצריכים להיות שני קומפוננטים:
מיכל וונש: הפניות האישיות חייבות לקבל מענה, ומייל זה לא מענה, כוון שרוב האנשים לא יכולים לשלוח מייל.
מיכל וונש: הם לא יכולים לכתוב בעברית.
דוד ביטן: סליחה, עם כל הכבוד.
דוד ביטן: אני עוד פעם מבקש מחברי הכנסת, לא לפתוח את הדיונים כל פעם מחדש.
דוד ביטן: הם לא יכולים לקבל פניות טלפניות כי מדובר באלפי פניות.
דוד ביטן: אז אחרת הכל יתפוצץ שם.
דוד ביטן: אנחנו ביקשנו מהם לעשות מייל שבו תהיה הבקשה והם בודקים כל דבר ונותנים תשובות.
דוד ביטן: בוודאי שהם יתנו תשובות, זה לא שהם לא יתנו תשובות.
שלומית אבינח: מה שחשוב שבדיקת הבקשות נעשית על פי תעודת הזהות של מי שחי בארץ.
שלומית אבינח: המענה הטלפוני הוא לא ניתן כי צריך להעביר פרטים.
שלומית אבינח: מה שאני ביקשתי מרשות האוכלוסין שהמייל יופץ לכל הלשכות בכל הארץ.
שלומית אבינח: גם אני כמנהלת הוועדה הפצתי אותו גם במשרד הקליטה וגם לסוכנות היהודית.
שלומית אבינח: בטלפון לא יינתן מענה.
דוד ביטן: אני רוצה שתבינו, קיבלנו את המידע הזה.
דוד ביטן: עד עכשיו הם בדקו מעל 9,000 פניות.
דוד ביטן: זה לא מעט.
דוד ביטן: מעל 9,000 פניות נבדקו, אני לא יודע אם הם חזרו לאנשים, זה כבר עניין שצריך לבדוק את זה.
דוד ביטן: אבל, נכון לעכשיו הם בדקו 9,000 פניות.
דוד ביטן: הם עובדים החברה האלה, זה לא שהם לא עובדים.
דוד ביטן: בקריטריונים שקבעה הממשלה לא יהיו אלפיים, אבל התחייבות להשלים את האלפיים, זה לא משנה.
דוד ביטן: אז הם ישלימו את זה לפי, אני לא יודע מה, לפי מי נמצא יותר מדי שם.
מיכל וונש: זו הבעיה, אדוני יושב הראש, הרנדומליות הזו.
מיכל וונש: אדוני היושב ראש, אני בהחלט מבין את הקושי לקבל טלפונים ב9,000-10,000 לאותו טלפון, בסוף הקו יקרוס למתקשרים.
מיכל וונש: יחד עם זאת, אם יצא מייל לבני המשפחה שיצרו קשר וישלחו, את המייל הזה צריך להנגיש בשפה וברדיו באמהרית.
מיכל וונש: צריכים לפרסם את זה בטלוויזיה אמהרית.
מיכל וונש: צריכים לפרסם את זה ברשתות בתוך הקהילה.
מיכל וונש: זה שזה מגיע למשרד הפנים וזה שזה מגיע לסוכנות היהודית- - -
שלומית אבינח: אז תפרסם.
שלומית אבינח: אני אפילו עוד לא קיבלתי את המייל הזה.
דוד ביטן: טוב, אני מבקש - - -
דוד ביטן: שיוציאו את זה, מצדי שדוברות משרד הפנים.
מיכל וונש: להנגיש את זה לשפה האמהרית.
דוד ביטן: אנחנו מבקשים, יש הרי עולי אתיופיה שיודעים לדבר אמהרית, שמישהו מהחברה שעובדים ברשות האוכלוסין יעלה לרדיו ולטלוויזיה.
דוד ביטן: יואל בבקשה.
יואל ליפובצקי: אני קודם כל רוצה לפתוח.
יואל ליפובצקי: מיכל, חבל שאת אומרת אמירות כאלה נחרצות לדברים לא נכונים.
יואל ליפובצקי: אנחנו בודקים את הבקשות לפי מי שהגיש ראשון נבדק ראשון.
יואל ליפובצקי: אני שמח שניתנה לי ההזדמנות להבהיר את זה.
מיכל וונש: אני שמחה שאתה מבהיר את זה, אני רק אומר אני פשוט יצאתי באמצע דיון אתמול לוועדה אחרת.
מיכל וונש: כשזה זה היה באמצע הדיון לפי איזשהו סדר, טוב שאתה משלים לי את זה.
מיכל וונש: אם זה ככה, אני בהחלט מקבלת את זה ולי פשוט היה חסר המידע הזה בעקבות הדיון אתמול.
יואל ליפובצקי: אנחנו מנסים להיות הכי שקופים ולעבוד בסדר הכי נכון, כדי שלא יבואו ויגידו לנו אחר כך.
יואל ליפובצקי: כמו שאת מבינה, הביקורת היא עלינו, לא על אף אחד אחר, ולא על אף אחד שנותן רעיונות כאלה ואחרים.
יואל ליפובצקי: אנחנו רוצים לעשות את העבודה שלנו בצורה הכי תקינה, דרך מינהל תקין.
יואל ליפובצקי: כמובן נצמדים להחלטת הממשלה, כי כמו שאת שומעת, יש הרבה כאלה שיש להם טענות.
יואל ליפובצקי: למה בני המשפחה שלנו הוא לא ברשימה?
יואל ליפובצקי: הוא לא בקריטריונים וכולי.
יואל ליפובצקי: אז כמובן ששוב אנחנו בודקים על פי מה שהממשלה החליטה ולא על פי כל אחד כזה או אחר שפונה אלינו.
יואל ליפובצקי: המצב כרגע נכון להיום אנחנו כבר בדקנו 10,391 נפשות, מתוכן לכאורה עומדים בקריטריונים שהממשלה קבעה נכון לעכשיו 920.
יואל ליפובצקי: החברה שלנו שנמצאים בגונדה קוראים למשפחות האלה ומדברים איתם.
יואל ליפובצקי: לגבי השאלה שלכם על עדכון משפחות, מי שאנחנו מוצאים שעומד בקריטריונים, אנחנו יוצרים קשר טלפוני עם המשפחות פה בארץ על מנת לוודא את הפרטים שיש בבקשה, לוודא האם יש עוד ילדים שנולדו למשל למי שממתין שם וכולי, ואז אנחנו מעבירים את זה לחברים שלנו ולעובדים בגונדה, אשר קוראים למשפחות, בודקים.
יואל ליפובצקי: כאשר המידע נמצא נכון ונמצא שאכן עומדים בקריטריונים אנחנו מעבירים לסוכנות את השמות ואנחנו מנסים לעשות את זה כמה שיותר מהר.
יואל ליפובצקי: כמו שהיושב ראש ציין, אם לא נגיע ל-2,000 לאחר שנסיים לבדוק את כל הבקשות אז בהחלט הממשלה נקבע בסעיף (7) שאנחנו נדון יחד עם משרד הקליטה ויחד עם משרד ראש הממשלה בקביעת קריטריונים נוספים על מנת להשלים את הכמות לאלפיים.
שלומית אבינח: יואל, חשוב שתגיד לפרוטוקול במה מדובר בסעיף (7) כי זה היתומים, חשוב שתפרט.
דוד ביטן: הם יקבעו קריטריונים.
דוד ביטן: זה לא רק היתומים.
דוד ביטן: צריך להשלים 2,000.
דוד ביטן: יש פה איזושהי בקשה והיא נראית לי הגיונית, בנושא ההסברה של הפניות אלכם והמייל וכולי שאתם תעלו מישהו מכם או מישהו שדובר אמהרית יעלה לשידור ברדיו באמהרית וטלוויזיה על מנת להנגיש את זה ולהסביר את זה לאנשים.
דוד ביטן: זה אפשרי הדבר הזה?
יואל ליפובצקי: אני אבחן את זה עם הדוברות שלנו.
דוד ביטן: בסדר גמור אז תעשו את זה על מנת שזה יהיה.
מיכל וונש: חשוב מאוד.
דוד ביטן: בסדר, קיבלנו את המידע.
דוד ביטן: תמשיכו בעבודה.
מיכל וונש: רק להבהיר יואל, כל הכבוד.
מיכל וונש: אני יודעת שאתם עושים ליליות כימים.
דוד ביטן: כן, הם בדקו כבר מעל 10,000 בקשות, אי אפשר לבוא ולהגיד.
דוד ביטן: בהתחלה הם הלכו לאט לאט, עכשיו ברוך השם הם עובדים מהר.
דוד ביטן: שי, תשמע רגע, תעדכן אותנו בשני דברים.
דוד ביטן: איך אתם מתקדמים עם ה-900 האלה שכבר אושרו ומה לוח הטיסות.
דוד ביטן: התארגנתם או לא התארגנתם, ומה קורה עם הקליטה שלהם בארץ.
שי פלבר: לגבי ההתארגנות באתיופיה, אני שמח להגיד לכם שכבר היום אנחנו התחלתנו להגיש את המועמדים הראשונים למשרד הפנים האתיופי על מנת לקבל את הLaissez-passer- (תעודות מעבר).
שי פלבר: יש לנו כבר מעל 260 מועמדים וזה כבר הוגש היום.
שי פלבר: גם משרד החוץ מסייע בידינו.
שי פלבר: ברגע שתעודות המעבר יתקבלו אנחנו שואפים להביא את העולים כמה שיותר מהר.
שי פלבר: אולי גם לפני השלושה בדצמבר בהתחשב בטיסות הסדירות הקיימות היום בין אתיופיה לבין ישראל.
שי פלבר: לגבי הקליטה בארץ, מעבר ל-1,200 עולים, אנחנו ביחד עם המשרד לעלייה וקליטה כבר מתקדמים בחיפוש של מספר אפשרויות לעוד שני מרכזי קליטה.
שי פלבר: אנחנו בוחנים כל מיני אפשרויות, נגיד היום, הרבה יותר קונקרטיות.
שי פלבר: אנחנו מקווים שתוך זמן קצר כבר יהיו לנו את המתקנים הנוספים בארץ ונוכל להיערך לכל ה-2,000 באופן סופי.
דוד ביטן: דיברת עם ראש עיריית כרמיאל על מה שדיברתי אתך?
שי פלבר: טרם שוחחתי אתו אבל בדקתי ולפחות במרכז הקליטה בכרמיאל נכון להיום, יש לי רק 32 מיטות פנויות.
דוד ביטן: גם טוב.
דוד ביטן: אז דברו בניכם.
שי פלבר: סגנית ראש העיר שמאוד קשורה לעליה וקליטה פנתה אלינו, יש לנו שיחה איתה היום.
מיכל וונש: נוף הגליל שהיו פה?
דוד ביטן: נוף הגליל אין שום בעיה, הם בקשר אתו.
דוד ביטן: פשוט היה אצלי ראש עיריית כרמיאל - - -
שי פלבר: אני חייב להגיד עוד משהו לטובת משרד הבריאות.
שי פלבר: על מנת לוודא שאנחנו נעבוד הכי מהר, משרד הבריאות נענה לבקשה שלנו ושלח השבוע עוד 350 מנות חיסון, כך שזה לא יהיה גורם מעכב.
שי פלבר: אז אנחנו ערוכים עם כל הדברים הנדרשים הרפואיים באתיופיה עצמה.
דוד ביטן: טוב, בוא נגיד התאריך הסופי של ה-900 נמצאים בארץ?
שי פלבר: אני מעריך שאנחנו יכולים לדבר על הטווח של סוף דצמבר – תחילת ינואר.
דוד ביטן: כל ה-900?
דוד ביטן: למה לא יותר מהר?
דוד ביטן: יש לכם כבר מרכזי קליטה מוכנים, תביאו אותם.
דוד ביטן: בשביל מה כל הדחייה?
שי פלבר: כן, 1,200 מיטות קיימות ובדוקות.
שי פלבר: אנחנו מתחילים באכלוס שלהן, בהכנה של הציוד הנדרש.
שי פלבר: מיפינו וכל מרכזי הקליטה יודעים, אנחנו גם עושים הכנה לצוותים לקראת הקליטה.
שי פלבר: אנחנו שם לגמרי.
דוד ביטן: הכל בסדר?
דוד ביטן: יופי זה שאין שאלות זה כבר טוב.
דוד ביטן: טוב שי, דבר עם ראש עיריית כרמיאל, בסדר?
שי פלבר: בשמחה רבה.
מיכל וונש: ותודה רבה על כל מה שאתם עושים שי.
שי פלבר: בחפץ לב, מתפקידנו.
דוד ביטן: בסדר, ישיבת המשך עוד עשרה ימים.
דוד ביטן: מעקב הלאה, אנחנו לא נוותר עד שנראה שהכל מתבצע טוב.
דוד ביטן: אני פותח את הישיבה, הנושא הוא אובדנות בקרב עולים חדשים בתקופת הקורונה.
דוד ביטן: הוועדה קיימה דיון מהיר בנושא ב-30 ביוני 2020, ביוזמתם של חברי הכנסת אנדרי קוז'ינוב ואלכס קושניר, המסקנות הונחו על שולחן הכנסת ב-6 ביולי 2020.
דוד ביטן: המכתבים נשלחו לשרי האוצר והבריאות אך תשובות ענייניות טרם התקבלו.
דוד ביטן: בדיון הקודם דובר על מגמת ירידה בהתאבדויות במיוחד בגילאים הצעירים, בזכות המשך תוכנית המניעה בכלל ותוכניות הצעירים בפרט.
דוד ביטן: יחד עם זאת קיימת עלייה בהתאבדויות קשישים מעל גיל 75.
דוד ביטן: יש נתון לנושא הזה?
שלומית אבינח: קוז'ינוב אמר את זה בדיון הקודם.
דוד ביטן: אתה אמרת את זה?
אנדרי קוז'ינוב: של מה?
דוד ביטן: לא הבנתי, מי אמר את זה?
שלומית אבינח: אנדרי קוז'ינוב אמר את זה בדיון הקודם.
דוד ביטן: אבל יש איזה מחקר, מישהו בדק את זה?
דוד ביטן: שמעל גיל 75 יש עלייה?
אנדרי קוז'ינוב: ראינו את זה בנתונים שפורסמו.
דוד ביטן: זה היה בנתונים?
דוד ביטן: אני פשוט לא זוכר.
אנדרי קוז'ינוב: ראינו את הנתונים האלה - - -
דוד ביטן: כל משתתפי הדיון הקודם הסכימו כי חייבת להיות הנגשה לשונית ותרבותית לאוכלוסייה במצוקה בכלל ולעולים החדשים בפרט.
דוד ביטן: כמו כן, חייב להינתן מענה בתחום בריאות הנפש בשפת העולים.
דוד ביטן: מוצע כי משרד הבריאות ינגיש את שירותי בריאות הנפש לשפות שונות, שכן העולים לא מודעים לאפשרות לפנות למשרד הבריאות בתחום או בבקשה לטיפול ולסיוע בטיפול.
דוד ביטן: עוד הוצע להעמיד מתנדבים ועובדים בתחנות לבריאות הנפש שיהיו דוברי צרפתית, רוסית ואמהרית שידעו לתת מענה במצבי חירום.
דוד ביטן: רועי קאהן, רפארנט בריאות באגף התקציבים ציין בדיון הקודם כי התוכנית הלאומית למניעת אובדנות תוקצבה במלואה בכ-19 מיליון ש"ח מדי שנה.
דוד ביטן: בדיון התבקש משרד האוצר להתנות הבאת תקציב למשרד הבריאות בכך שיקצה סכום לסיוע לטיפול בעולים חדשים ולמתן מענה ועזרה נפשית בשפות העולים.
דוד ביטן: לצערי הרב, הם עשו פלסתר מהדבר הזה.
דוד ביטן: העבירו תקציב למשרד הבריאות בלי להתנות אותו.
דוד ביטן: בעצם אין תקציב לעניין הזה.
דוד ביטן: משרד הבריאות קיבל, אבל הוא לא דאג לתת אותו.
דוד ביטן: אני לא יודע מה קרה פה.
דוד ביטן: אני מבקש ממשרד האוצר שייקח את התקציב הזה בחזרה.
דוד ביטן: סוכם שזה יהיה תקציב ייעודי.
דוד ביטן: לא ייעודי?
דוד ביטן: קחו אותו בחזרה בבקשה, זה הכול, שמשרד הבריאות ישלים את התקציב ממקורותיו.
דוד ביטן: לקראת הדיון הנוכחי, העדכון שהתקבל בעמותת ער"ן כי למרות בקשתם המפורשת להגדלת תמיכת הממשלה בפעילות העמותה בגלל המצוקה בתקופת הקורונה – השנה התמיכה מצד משרד הבריאות ירדה באופן משמעותי יחסית לשנים קודמות.
דוד ביטן: בפנייתו לוועדה מציין מנכ"ל ערן, דוד קורן, כי התמיכה הרגילה לער"ן של משרד הבריאות תהיה 1.3 מיליון ש"ח.
דוד ביטן: בעוד שלפני ארבע שנים הסכום היה 2.7 מיליון ש"ח.
דוד ביטן: או שקמו עמותות נוספות שעושות את העבודה יותר טוב מכם או שאני לא יודע מה.
דוד ביטן: היקפי הפעילות בתחום בריאות הנפש גדלו ללא היכר בתקופת הקורונה.
דוד ביטן: בבקשה המקורית של העמותה הייתה תקציב של 6 מיליון ש"ח.
דוד ביטן: תקציב שיכנס לבסיס התקציב.
דוד ביטן: מנתוני ער"ן, מתחילת הקורונה – מרץ 2020, התקבלו במוקדי ער"ן 241,135 פניות מצוקה.
דוד ביטן: בתוכם: למעלה מ-5,100 פניות בעלות תוכן אובדני.
דוד ביטן: בכל יום יש שלוש או ארבע אירועים של הצלת חיים.
דוד ביטן: התפלגות הנתונים מתקופת הקורונה: 60% נשים, 40% גברים; נוער וחיילים 19%; צעירים 21%; בוגרים 38%; קשישים 22%.
דוד ביטן: בפניות בתחום: מצוקה נפשית חריפה 15%; חרדה או משבר 59%, בדידות – 26%.
דוד ביטן: אני לא אקרא את כל הפילוח.
דוד ביטן: בעקבות משבר הקורונה נפתח בער"ן קו מיוחד למצוקת הקורונה בתאריך 24 ביולי.
דוד ביטן: הקו פעיל להתמודדות במצוקה ונותן מענה לכ-1,000 פניות מצוקה בכל יום.
דוד ביטן: בארגון העולים Keep Olim שמסייע לעולים בנושא אובדנות התקבלו הנתונים הבאים: בארבע השנים האחרונות התקבלו 260 פניות, 70 מהם בשנה החולפת.
דוד ביטן: הארגון עזר להם למצוא טיפול ואפילו אשפוז.
דוד ביטן: קיים מחסור במטפלים בשפות שונות דרך קופות החולים והתורים ארוכים.
דוד ביטן: מה שער"ן אמרו פעם שעברה הוא שהם לא יכולים למצוא מתנדבים בשפות השונות כמו שהם יכולים למצוא בשפה העברית.
דוד ביטן: לכן הם זקוקים לתקציב.
דוד ביטן: מה עשה משרד הבריאות?
דוד ביטן: לקח את זה לדברים אחרים.
דוד ביטן: אני לא יודע מה הוא עשה עם זה.
דוד ביטן: נתן את זה למי שלא צריך לקבל.
דוד ביטן: זה דבר שלא יעלה על הדעת.
דוד ביטן: הדיון הוא בקשה להמשך הדיון בעניין הזה שהתקבלה על ידי אלכס קושניר.
דוד ביטן: בלי קשר, גם אני רציתי להעלות בגלל הבעיות שער"ן העלו לנו במסגרת התקציב שלהם.
דוד ביטן: בבקשה אלכס.
אלכס קושניר: אדוני היושב-ראש, קודם כול תודה רבה על קיום הדיון הזה.
אלכס קושניר: אני מתנצל מראש, למרות שזה דיון שאני יזמתי, יש עוד דיון שאני הולך אליו.
אלכס קושניר: אז אצטרך לעזוב בקרוב.
דוד ביטן: אין שום בעיה, אני יודע.
אלכס קושניר: אני חייב להגיד שאני מרגיש בדזה' וו.
אלכס קושניר: התחלתי לטפל בסוגיה של התאבדויות בקרב עולים חדשים עוד שהייתי מנכ"ל משרד הקליטה.
אלכס קושניר: נפגשנו אז עם דוד בפעם הראשונה, וישבנו ודיברנו וראינו שבעצם משרד הבריאות לא מוכן להקצות שום דבר ייעודי או לצבוע את הכסף כדי לטפל בעולים.
אלכס קושניר: ברור לי לחלוטין שזה מאוד מאוד קשה לגייס מתנדבים דוברי שפות, כאלה שגם יעברו קורס וגם יתחייבו.
אלכס קושניר: אבל מאז השתנו כמה דברים.
אלכס קושניר: קמו פה ארגונים חברתיים נוספים שכבר עושים את זה ולא מחכים למדינה.
אלכס קושניר: הזכרת את Keep Olim, זו אחת הדוגמאות.
אלכס קושניר: שמעתי את שרת הקליטה אומרת דבר חשוב מאוד, שהיא מוכנה להקצות סכום של 2.5 מיליון שקלים לטובת הקמת מוקד שיטפל בהתאבדויות בקרב העולים החדשים בשפות.
אלכס קושניר: מה שאני קורא לה לעשות - -
דוד ביטן: אבל היא צריכה מוקד מקצועי.
דוד ביטן: לא רק לדבר בשפה.
אלכס קושניר: - - הוא לכנס שולחן עגול עם כל העמותות וחלקן הגדול מפורט כאן ברשימת המזומנים ששלומית הזמינה כי היא מכירה ויודעת את הנושא – פשוט לעשות שולחן עגול.
אלכס קושניר: אם היא כבר הקצתה את הכסף – אפשר לעשות את זה על בסיס אותם עמותות שהיום פועלות ויודעות לעשות את העבודה.
דוד ביטן: לא יודע, יכול להיות שהיא רוצה את זה דרך המשרד.
דוד ביטן: אבל בגדול – אדבר איתה על זה, שתעשה ישיבת עבודה עם כל העמותות כדי לראות איך היא הולכת לממש את התקציב הזה באופן הטוב ביותר.
אלכס קושניר: אני לא צריך להסביר לך שמבחן תמיכה כזה אפשר להוציא תוך זמן מאוד מאוד קצר – בגלל שיש מבחן תמיכה דומה של משרד הבריאות.
דוד ביטן: מקובל עלי.
דוד ביטן: בוא נגיד שהיא פתרה חלק מהבעיה בדיון שהיא עשתה.
דוד ביטן: כל הכבוד לה.
אלכס קושניר: אני מברך אותה על כך שהיא מצאה תקציב מתוך המשרד בשביל לבצע את המהלך הזה.
אלכס קושניר: אני רק רוצה שזה באמת סוף סוף יבוא לסיומו ויקום מוקד.
אלכס קושניר: עוד דבר אחד חשוב מאוד לומר: מספר טלפון – זה לא מספיק.
אלכס קושניר: רוב הפניות של העולים בדרך כלל מגיעות מתוך הרשתות החברתיות.
אלכס קושניר: כשפונים לכל מיני עמותות וארגונים ומחפשים סיוע.
אלכס קושניר: לכן מספר כוכבית זה לא מספיק, לא תמיד נגיש, לא תמיד אנשים יודעים.
אלכס קושניר: לאנשים יש סמארטפון ביד והרבה פעמים בפייסבוק אנשים כותבים את המצוקות שלהם וגם שואלים את החברים שלהם.
אלכס קושניר: לכן כשיקימו את המוקד, ואני מאוד מקווה שיקימו, גם לנושא הזה צריך לתת את הדעת.
אלכס קושניר: ושוב פעם, יש פה - - -
דוד ביטן: אדבר איתם.
דוד ביטן: שלומית, תנסי לארגן ישיבת עבודה בעניין הזה שנשב עם העמותות שמתעסקות בזה.
אלכס קושניר: אני מאוד מקווה - - -
דוד קורן: אני יכול לעדכן בעניין הזה.
אלכס קושניר: שנייה, תנו לי רק לסיים את המשפט.
אלכס קושניר: דוד, אני מקווה מאוד שהישיבה הזו היא הישיבה האחרונה שתטפל בנושא הזה ופעם הבאה אנחנו פשוט נברך על המוגמר.
דוד ביטן: אחרונה זה אף פעם לא.
אלכס קושניר: שסוף סוף המדינה תיתן טיפול ראוי לעולים שנמצאים על סף התאבדות.
דוד ביטן: יש התקדמות בנושא של התקציב הזה?
דוד קורן: אתייחס גם למה שאלכס העלה.
דוד קורן: ישבתי עם השרה פנינה תמנו שאטה בעניין הזה.
דוד קורן: הצטרפה לפגישה שרה כהן, שכרגע הוזכרה פה.
דוד קורן: נבחר מתווה, משרד הקליטה רוצה לעשות את זה איתנו, הוא לא יכול להתקשר מסיבות בירוקרטיות.
דוד קורן: ההתקשרות אמורה להיות עם הקואליציה הישראלית לטראומה, שאנחנו נבצע עבורם - - -
שלומית אבינח: בואו ניתן לשרה כהן שתציג את עמדת משרד הקליטה.
דוד קורן: בסדר.
שרה כהן: אני נמצאת כאן בדיון ואשמח להתייחס לזה.
שלומית אבינח: רגע, אנדרי עוד לא דיבר.
אנדרי קוז'ינוב: אני בסדר.
אנדרי קוז'ינוב: לא כרגע.
דוד ביטן: אנדרי ידבר בסוף.
דוד ביטן: יסכם את הדיון.
דוד ביטן: איך אתם מתכוונים לנצל את התקציב הייעודי הזה?
שרה כהן: דוד קורן התייחס לאותו מפגש שהיה אצל השרה, שבעקבותיו הצעתי בתוך המשרד מתווה שאמור להתייחס למתן מענה לעולים בחמש שפות: אנגלית, צרפתית, רוסית, ספרדית ואמהרית.
שרה כהן: הכיוון שמסתמן הוא התקשרות עם הקואליציה הישראלית לטראומה או כוונת התקשרות איתם.
שרה כהן: זה בעצם הגוף הרחב ביותר היום שתחת כנפיו מתרכזות מרבית העמותות שפועלות בישראל ועוסקות בתחומים של התערבות במצבי טראומה.
שרה כהן: זה גוף שמפעיל למשרד הבריאות את מרכזי החוסן בעוטף.
שרה כהן: את המתווה כבר פרסמנו באתר מנו"ף של משרד האוצר.
שרה כהן: זה מצוי כרגע בהמתנה להשגות.
שרה כהן: הפרסום היה ב-1 בנובמבר, והוא פתוח להשגות.
שרה כהן: הכוונה שלנו היא להתקשר עם הקואליציה לטראומה כספק יחיד, והוא פתוח להשגות עד 18 בנובמבר.
שרה כהן: הסכום התקציבי שבכוונתנו להקצות הוא משהו כמו 2.2 מיליון ש"ח.
שרה כהן: והוא בנוי כשם שגם התייחס לזה חבר הכנסת קושניר, לא על מתנדבים אלא על אנשי מקצוע דוברי שפה.
שרה כהן: ראינו שיש קושי בכל מה שקשור להפעלה רציפה של מתנדבים.
שרה כהן: ואם רוצים לייצר מהלך שהמשמעות שלו היא כמה שיותר מקצועית ועם יכולת לענות לעולים ויחסית הכי זמין ומהיר ותהליכי ההכשרה של אנשי מקצוע הם מהירים יותר.
שרה כהן: זה בעצם איפה שזה נמצא.
שרה כהן: אני תקווה שנצליח לעשות את זה הכי מהר.
שרה כהן: נתנו מהלך בזק.
שרה כהן: העניין הוא שזה צריך להיכנס כרגע לתהליכים משפטיים.
שרה כהן: ושם אנחנו נמצאים כרגע.
דוד ביטן: תתקדמו בעניין הזה, זה מהלך שפותר חלק מהבעיה.
שרה כהן: אני חושבת שהערך המוסף המרכזי כאן זה לייצר כתובת שתאפשר לאנשים על טווח מאוד גדול של מצוקות וקשיים, ובאופן כללי כדי לתת תמיכה שהיא תמיכה נפשית-רגשית.
שרה כהן: זה לא טיפול, הכוונה היא לתת סיוע ותמיכה ובעת הצורך ולמי שזקוק להפנות לגורמי טיפול.
שרה כהן: לנסות ככול שניתן שכל המהלך יהיה מתואם.
שרה כהן: גם מבחינתנו זהו מהלך ראשון מהסוג הזה.
שרה כהן: אני באמת מקווה שנצליח לקדם אותו.
דוד ביטן: אפשר להעלות את ליאמי לורנס בבקשה?
ליאמי לורנס: שלום לכולם, תודה שהזמנת אותי.
ליאמי לורנס: אני יכול לדבר באנגלית, זה בסדר לכולם?
ליאמי לורנס: (אומר דברים בשפה האנגלית, להלן התרגום החופשי) שלום, אני מנכ"ל Keep Olim אנחנו עמותה ללא כוונת רווח.
ליאמי לורנס: אנחנו פועלים למען עולים בארץ, למען כל העולים מ-100 מדינות שונות.
ליאמי לורנס: אנחנו מספקים תוכניות, שירותים, ייעוץ משפטי ותמיכה לכל עולה, לא משנה מאיזו מדינה הגיע, לא משנה אם אתה חרדי, יהודי למחצה או לא יהודי.
ליאמי לורנס: אנחנו מטפלים בכולם.
ליאמי לורנס: יש לנו יועצים לבריאות הנפש ב-15 שפות.
ליאמי לורנס: סיפקנו עזרה ל-270 אנשים במשבר מידי, עולים נואשים, שפנו אלינו.
ליאמי לורנס: אם באמצעות דף הפייסבוק שלנו, הוואטס-אפ שלי, הפייסבוק שלי, המסנג'ר שלי, הודעות לאתר שלנו.
ליאמי לורנס: נתנו עזרה ל-270 אנשים.
ליאמי לורנס: שלושת האחרונים היו במהלך ארבעת הימים האחרונים.
ליאמי לורנס: היה לנו עולה אובדני מהונגריה בן 21.
ליאמי לורנס: היה לנו עולה אובדני מרוסיה שאנחנו מטפלים בו כבר חודשיים.
ליאמי לורנס: מספקים לו טיפול, אוכל, מחסה, הכול מכיסנו הפרטי.
ליאמי לורנס: הטלפון לא מספיק לצלצל.
ליאמי לורנס: אנחנו מספקים ייעוץ חינם, אחד על אחד, ליותר מ-50 חיילים בודדים כעת בעשר שפות שונות בזמן הזה, עכשיו, הם מקבלים שעה חינם מהמתנדבים שלנו.
ליאמי לורנס: יש לנו 86 עולים שמקבלים ייעוץ חינם, מדי שבוע, שעת ייעוץ, בארגון Keep Olim.
ליאמי לורנס: יש לנו שני מנהלים מדהימים, אחת מהם היא סוזאן כהן, היא כאן בזום.
ליאמי לורנס: היא מדהימה, ומה שהיא עושה איתנו זאת עבודת קודש, והיא עושה חסד.
ליאמי לורנס: ממש עבודה יפה.
ליאמי לורנס: אנשים פונים אלינו בכל השעות.
ליאמי לורנס: אנשים התקשרו אלי ביום כיפור.
ליאמי לורנס: היה לנו אדם אובדני ביום כיפור.
ליאמי לורנס: לפני שבועיים היה לנו אדם אובדני בירושלים.
ליאמי לורנס: עובר אורח ברחוב בשבת בשעה שבע התקשר אלי לומר לי שעולה רוצה לדבר איתי, עולה שנשבר ברחוב.
ליאמי לורנס: לקחנו אותו לבית החולים, שכנענו אותו ללכת לבית החולים עם החובשים.
ליאמי לורנס: פתחנו עכשיו קבוצות תמיכה בזום, יש לנו 30 קבוצות תמיכה בחמש שפות שונות בזום.
ליאמי לורנס: הקבוצות בחינם לכל העולים.
ליאמי לורנס: אנחנו כאן לכל העולים.
ליאמי לורנס: מה אנחנו צריכים?
ליאמי לורנס: כסף ועכשיו.
ליאמי לורנס: למה העולים לא מתקשרים לער"ן?
ליאמי לורנס: אני אוהב את דוד קורן, דוד קורן הוא בחור מדהים.
ליאמי לורנס: הוא גיבור עבורי.
ליאמי לורנס: אבל "כפרה עליו" יש לו שירותים רק בערבית ועברית.
ליאמי לורנס: העולים לא מדברים בשפות האלה.
ליאמי לורנס: עם כל הכבוד, לחבר הכנסת דוד ביטן, אני לא מבין שום דבר ממה שהוא אמר בהתחלה.
ליאמי לורנס: אני הייתי באולפן ארבע פעמים.
ליאמי לורנס: זאת הבעיה, אם עולים לא מבינים עברית אחרי אולפן, איך נקבל עזרה נפשית?
ליאמי לורנס: אתה רשאי ל-15 פגישות בכללית או מכבי.
ליאמי לורנס: 15 פגישות.
ליאמי לורנס: אבל שיהיה לך בהצלחה בלמצוא מישהו שמדבר אנגלית, רוסית, ספרדית, פורטוגזית – כי זה לא קיים.
ליאמי לורנס: אתה מחכה חודשים.
ליאמי לורנס: העולים כל כך נואשים, יש אנשים שבוכים לנו על הכתפיים.
ליאמי לורנס: סוזאן כאן בזום מנידה בראשה.
ליאמי לורנס: כל הזמן יש לנו עולים שמתמוטטים לנו בטלפון.
ליאמי לורנס: כי אין סיוע.
ליאמי לורנס: כדי לגייס כסף מהממשלה, אנחנו מקבלים בחזרה את אישור הניהול התקין, נקווה בעזרת השם בשבוע הבא.
ליאמי לורנס: חבר'ה – אנחנו עושים את עבודתה של הממשלה.
ליאמי לורנס: איך אתם מביאים עשרות אלפי עולים, אחרי 70 שנה, ולא לדעת שהם יצטרכו טיפול בשביל להצליח?
ליאמי לורנס: צריכים טיפול בשביל להצליח.
שלומית אבינח: תודה לך.
ליאמי לורנס: בבקשה.
דוד ביטן: הוא פשוט לא הבין את העניין.
דוד ביטן: הנושא שהוא מדבר עליו כן נפתר בתקציב של שרת הקליטה.
דוד קורן: שני דברים: קודם כל המתווה ששרה הציגה הוא בהחלט מתווה שיש לו סיכוי טוב להצליח.
דוד קורן: בהנחה שיעבור את כל התהליך - - -.
דוד קורן: אנחנו יודעים טוב מאוד איך להפעיל את השירות הזה, אין שום ספק, השירות מוכר לנו.
דוד קורן: יוכלו להגיע אליו דרך הקו של ער"ן וגם דרך הקו המיוחד שנקים עבורו לכל חמשת השפות.
דוד קורן: כל מי שיגיע לקו בשעות שהשירות לא קיים – כי השירות יהיה רק חמש שעות ביום, זה התקצוב שיש לשם – יוכל לקבל שתי אופציות כאשר אין שירות, כי רוב היום לא יהיה.
דוד ביטן: מה קורה כאשר אין שירות?
דוד קורן: יהיו רק חמש שעות.
דוד קורן: זה התקצוב שקיים.
שלומית אבינח: מתי?
שלומית אבינח: - - - בלילה?
שלומית אבינח: בערב?
דוד קורן: אני חושב שהגיוני שעות הערב, שעות אחר הצוהריים-ערב.
דוד קורן: אבל כן תהיה את האופציה האחת אחרי שהוא ישמע שכרגע אין את שירות – הוא יוכל או לעבור למישהו שכן דובר עברית ולהמשיך את השיחה, או להשאיר את הפרטים שלו ואנחנו נחזור אליו למחרת.
דוד ביטן: תחזרו אליו למחרת.
דוד קורן: בדיוק.
דוד קורן: אלה שתי האפשרויות.
דוד קורן: יש פה בהחלט פתרון.
דוד ביטן: אני חושב שבזכות שרת הקליטה, הנושא הזה של עולים ושפות, ברגע שיעברו את כל המסלול המשפטי זה ייפתר.
דוד ביטן: חבל מאוד שמשרד האוצר והבריאות לא טיפלו בו למרות ההבטחות שלהם.
שלומית אבינח: למה משרד הבריאות והאוצר לא טיפלו?
שלומית אבינח: חשוב לי שמשרד הבריאות והאוצר ידברו פה.
דוד ביטן: תכף תעבירו אותי למשרד האוצר.
דוד קורן: עוד משהו, חבר הכנסת דוד ביטן, דיברת על התקציב שלנו.
דוד קורן: אני רוצה להבהיר: ה-1.3 זה מה שתוקצבנו השנה בתקציב הרגיל.
דוד קורן: משרד הבריאות הקציב סכום נוסף רק לנושא של הקורונה.
דוד קורן: הוא חילק את זה ואני עוד לא יודע את הסכום.
דוד קורן: אני מוטרד, ושיתפתי אותך בזה בפעמים הקודמות, אני מוטרד שה-1.3 יהיה התקדים להמשך גם לשנה הבאה ואחרי זה, כאשר לנו ברור שהקורונה תישאר פה גם הרבה אחרי שהחיסון יהיה.
דוד ביטן: אז הם יתנו עוד פעם תקציב מיוחד.
דוד ביטן: אתה יודע מה התקציב המיוחד שהם שמו על הקורונה?
אנדרי קוז'ינוב: תלוי באיזה פעם.
דוד קורן: אני ביקשתי שיכול להיות שנזדקק ל-6 מיליון.
דוד קורן: אתה זוכר שציינתי את זה בפניך?
דוד קורן: משרד הבריאות אמר לי שהוא מקווה שהסכום הזה יגיע לזה.
דוד קורן: אבל הם לא יודעים את גובה הסכום הזה וגם אני לא יודע אותו.
דוד ביטן: בוא נראה.
אנדרי קוז'ינוב: דוד, הסיפור הוא לא רק הקמת הקו לכשעצמו עם המתנדבים בצד השני.
אנדרי קוז'ינוב: הסיפור הוא עד כמה מכירים ויש מודעות שהקו הזה קיים.
דוד ביטן: טוב, זה פרסום.
אנדרי קוז'ינוב: כן, אבל זה גם חלק תקציבי.
אנדרי קוז'ינוב: הפרסום ו - - -
דוד ביטן: לא, זה גם חלק מהתקציב.
דוד ביטן: ה-2.5 מיליון.
אנדרי קוז'ינוב: זה בדיוק הסיפור, זה חלק מהתקציב.
אנדרי קוז'ינוב: כל הסיפור הזה של לפרסם את הזה ולהנגיש את זה.
דוד ביטן: שלומית, תעשי ישיבת מעקב בעוד חודש לראות מה קורה עם משרד הקליטה והתקציב של משרד הקליטה.
דוד ביטן: וגם עם התקציב של הקורונה.
דוד קורן: התקציב לא כולל.
אנדרי קוז'ינוב: הוא לא כולל?
אנדרי קוז'ינוב: עכשיו מסת
אנדרי קוז'ינוב: בר שהפרסום הוא לא חלק מזה שזה תקציב אורגני רק לכך.
דוד ביטן: יצטרכו לתת חלק, עזוב, היא לא תוסיף עוד חצי מיליון - - - 2.5 מיליון זה מה שיש לה.
אנדרי קוז'ינוב: אולי.
אנדרי קוז'ינוב: אבל הם צריכים מראש לתכנן את מראש בצורה כזו שזה יונגש לציבור, שהציבור ידע שזה קיים.
אנדרי קוז'ינוב: כי אחרת זה - - -.
שלומית אבינח: עכשיו רועי קאהן ממשרד האוצר.
דוד ביטן: שלום רועי.
רועי קאהן: שלום, מה נשמע?
דוד ביטן: הבטחתם לנו שאתם תתנו חלק מהתקציב לנושא של השפות.
דוד ביטן: לא עשיתם את זה למרות ההבטחה שלכם.
דוד ביטן: כמה תקציב קורונה נתתם להם לעניין הזה?
רועי קאהן: כמו שאמרתם וכמו שגם נאמר בדיון: בתקציב הייעודי, לא תקציב קורונה, בתקציב השוטף של משרד הבריאות, יש השנה 17 מיליון שקל לטובת תוכנית האובדנות כמו שהיה בשנים הקודמות.
רועי קאהן: ולהבנתי, לא כולו עדיין נוצל, ונשמח להפנות את זה למשרד הבריאות שיגידו איך הם מתכוונים לנצל אותו.
רועי קאהן: להבנתי הוא לא נוצל במלואו השנה עדיין.
רועי קאהן: בנוסף, תוקצבו תקציבים ייעודיים לבריאות הנפש לטובת קורונה: תוקצבו 10 מיליון שקל לטיפולים מקוונים דרך קופות החולים, תוקצבו 10 מיליון שקל לקו תמיכה לעזרה נפשית.
רועי קאהן: אלו תקציבים נוספים בנוסף ל-17 מיליון שקל לטובת תוכנית האובדנות שנמצאים מתחילת השנה בתקציב משרד הבריאות.
דוד ביטן: כמו שאני רואה משרד הבריאות גונב במרכאות את הכסף.
דוד ביטן: הוא מקבל כסף לאובדנות והנושא הזה של טיפול טלפוני הוא לא קיים אצלו כנראה.
דוד ביטן: אם הורידו לער"ן את התקציב – זה אומר שלוקחים את זה לדברים אחרים.
דוד ביטן: זה מה שהם כנראה עושים.
רועי קאהן: אני מציע לשאול את אנשי משרד הבריאות שנמצאים – איך השנה ה-17 מיליון שקל האלה צפויים להיות מחולקים.
רועי קאהן: מה כבר חולק, ולאן צפוי להיות מחולק יתרת הכסף.
רועי קאהן: אנחנו תקצבנו במלואו.